
Lesikvøld 

[bookmark: _GoBack]Hóskvøldið 4. februar er lesikvøld í 2. fl. í Skúlanum við Løgmannabreyt. Lesikvøldið byrjar kl. 17.00 og endar uml. kl. 20.00.

Ætlanin við lesikvøldinum er at stimbra og stuðla lesingini, og at næmingarnir uppliva eina hugnaliga/stilla løtu, har bæði børn og vaksin í 2. fl. seta seg niður at lesa. Um systkin o.o. koma við, skulu tey eisini lesa ella lurta eftir upplestri. 

Umráðandi er, at tit hava funnið tykkum lesnaðin, áðrenn kvøldið byrjar, men um tit - av eini ella aðrari orsøk - ikki hava nátt hetta, er bókasavnið á skúlanum sjálvsagt tøkt. ;) 
 
Vit viðmæla, at tit taka soviposa, teppi, kodda ella annað líknandi við, so tit sita fjálgt og gott, meðan tit lesa. Eisini verða tit biðin um at taka eina lummalykt við.  

Í kantinuni skipar foreldrabólkurin fyri samanskotsveitslu og ætlanin er at fáa okkum ein betri bita á leið kl. 17, áðrenn vit byrja at lesa. 

Um onkur ivamál eru, eru tit sjálvsagt vælkomin at spyrja.
 


Við lesikvøðu,

toymið

